 "ఇది శంకర్రావు పనే. వాడు సామాన్యుడు కాడు. పెట్టెలో శవాన్ని వాడి పెరట్లోనే పాతేద్దామనుకుని కుదరక అక్కడపారేసి వచ్చాము. శంకర్రావు సామాన్యుడా- గుండెలు తీసిన బంటు! వీడే ఆ పెట్టెని టి.వి. పెట్టెలో పెట్టి ఆ వూళ్ళో ఆ యింట్లో పారేసి వచ్చాడు. కాని ఈ కథ మాత్రం విచిత్రంగా వుందని" సుబ్బారావు అన్నాడు.
 
 "మనం శంకర్రావు రోగం కుదర్చతానికి ఒ పనిచేస్తే?"
 
 "ఏ పని?"
 
 "శంకర్రావే ఈ శవాన్ని అలా పారేశాడని పోలీసుల పేరా మారు పేరుతో లెటర్ రాస్తే?" ఈ తఫా సుధీర్ అన్నాడు.
 
 "ఈ తఫా డిటెక్టివ్ పుస్తకాలు చదివితే చదువు. క్రైమ్ సినిమాలు చూస్తే చూడు. అంతేగాని శవ సాహిత్యం నూరుకు తాగిన తెలివితేటలతో దిక్కుమాలిన అయిడియాలు యివ్వకు. వెనుకటికి నీలాంటివాడే తిని కూర్చోలేక ముక్కు రంధ్రం ఎంత దూరం వుందో కొలిచి చూడటానికి ముక్కులోకి అట్లకాడ పోనిచ్చుకున్నాడట అలావుంది మీ అక్కాతమ్ముళ్ళ తీరు! మన తలకు చుట్టుకున్న శనిని ఎలాగో అలా వదుల్చుకున్నాము. అంత వరకూ సంతోషిద్దాం. మనం పోలీసులకి సమాచారం యివ్వడం గురించి సరదాగా ఆలోచిస్తున్నాము. మరి శంకర్రావు సంగతి ఏమిటి? వాడిబుద్ది అసలే వంకర. మనమీద దురుద్దేశంతో మన్ని ఆటలు పట్టిద్దాము అన్న వక్రబుద్దితో వాడు మనమీద నేరం రుద్దుతూ ఈ విషయం మరోలా తిప్పి పోలీసులకి వార్త చేరిస్తే"
 
 "అవునండోయ్ వాడంతటి ఘనుడే." అంది సుందరి.

 "కనుక చదివింది చాలు, చూసింది చాలు. యిహ ముగ్గురం ఈ విషయం మర్చిపోవడం మంచిది" అన్నాడు సుబ్బారావు.

 సుధీర్ తను చదివిన క్రైం నవలలలోని సంఘటనలు గుర్తుకు తెచ్చుకుని "బావ చెప్పినట్లు చేయడం బెటర్" అన్నాడు.

 "అంతేలే" అంది సుందరి.

 సుందరి, సుధీర్, సుబ్బారావు ఒకళ్ళ తలకేసి మరొకళ్ళు కొట్టుకున్నా ఆ తలలు పగిలెను- మహా అయితే బొప్పి కట్టేను. అంతేగాని అసలు విషయం వేరే వున్నప్పుడు ఎలా తెలుస్తుంది.

 అదంతే!

                   * * * *

 5. ఆంద్రవార్త పత్రిక.

 ఫ్రంట్ పేజీలోని మేటర్ చదివి కలర్ ఫోటోలు చూసి-

 రంగశాయి దిగ్బ్రాంతి చెందాడు.

 మళ్ళీ ఫోటోలు చూశాడు. మళ్ళీ చదివాడు. మళ్ళీ మళ్ళీ ఏమీ అర్ధం కాలేదు.

 సగం అర్ధమయి సగం కాక అయోమయ స్థితిలో కాసేపు పడక కుర్చీలో కూరుకుపోయాడు.

 తను శవం పెట్టెని అటకమీద పెట్టాడు. ఏం చేయాల్సిందీ మర్నాడు చూడొచ్చని అనుకున్నాడు.

 తెల్లారేసరికి పెళ్ళాం బిడ్డలు దిగారు.

 ఆ పగలంతా ఆ పెట్టె గురించి ఆలోచిస్తూనే వున్నాడు.

 నయమే. శవాన్ని తెలివిగా వెంటనే పారేశాను. ఎటొచ్చి ఖాళీ పెట్టేకదా అటకమీద వుంది.

 ఇప్పుడప్పుడే పెళ్ళాం దానిని చూడకపోవచ్చు. చూస్తే ఏదో ఒక కథ అల్లి చెప్పొచ్చు అనుకున్నాడు.

 ఆ రోజునుంచీ ఈ రోజువరకూ ఖాళీ తోలు పెట్టె అటకమీదనే వుంది. పారేయటానికి కుదరలేదు.

 పేపరులో యిప్పుడీ వార్త.

 'ఇంకా నయం తోలుపెట్టేతో సహా శవాన్ని పారేశాను కాదు. తోలుపెట్టేని తనింట్లో చూసిన కోదండరామయ్యకి ఈ వార్త తెలిస్తే ఫలానా రకం పెట్టెని రంగశాయి యింట్లో చూశానని టాంటాం చేసేవాడే.

 తెలివిగా తను ఆ శవాన్ని చెక్కపెట్టెలో పెట్టి పారేయబట్టి సరిపోయింది. అయినా శవం కాళ్ళోచ్చి నడిచి వెళ్ళినట్లు ఆ వూరు ఎలా వెళ్ళింది. చాలా చిత్రాతి చిత్రంగా యిదంతా ఎలా జరిగింది?'

 రంగశాయి నొప్పితో తల వాచిపోయేలా సరిగ్గా గంట ఆలోచించాడు.
 "idhi sankarrao pane. vaadu saamaanyudu kaadu. pettelo shavaanni vaadi peratlone paateddaamanukuni kudaraka akkadaparesi vachamu. sankarrao samanyuda- gundelu teesina bantu! veede aa petteni ti.vi. pettelo petti aa voollo aa yintlo paresi vachaadu. kaani ee katha maatram vichitramgaa vundani" subbarao annadu.
 
 "manam sankarrao rogam kudarchataaniki o panicheste?"
 
 "e pani?"
 
 "sankarrave ee shavaanni alaa paaresaadani polisula pera maaru paerutho leter raste?" ee tafaa sudhir annadu.
 
 "ee tafaa detective pustakaalu chadivite chaduvu. crime cinimaalu chuste chudu. antegaani sava saahityam nooruku taagina telivitetalato dikkumaalina aidialu yivvaku. venukatiki neelantivade tini koorcholeka mukku randhram entha dooram vundo kolichi chudataniki mukkuloki atlakada ponichukunnadata alavundi mee akkaatammulla teeru! mana talaku chuttukunna sanini elago alaa vadulchukunnamu. anta varakuu santoshiddam. manam polisulaki samacharam yivvadam gurinchi saradaagaa aalochistunnamu. mari sankarrao sangati emiti? vaadibuddi asale vankara. manameeda duruddesamto manni aatalu pattiddaamu anna vakrabuddito vaadu manameeda neram ruddutuu ee vishayam marola tippi polisulaki vaarta cheriste"
 
 "avunandoy vaadantati ghanude." andi sundari.

 "kanuka chadivindi chaalu, chusindi chaalu. yiha mugguram ee vishayam marchipovadam manchidi" annadu subbarao.

 sudhir tanu chadivina kraim navalalaloni sanghatanalu gurtuku tecchukuni "baava cheppinatlu cheyadam betar" annadu.

 "antele" andi sundari.

 sundari, sudhir, subbarao okalla talakesi marokallu kottukunna aa talalu pagilenu- mahaa ayithe boppi kattenu. antegaani asalu vishayam vere vunnappudu ela telustundi.

 adante!

                   * * * *

 5. aandravaarta patrika.

 frunt paejeelooni mater chadivi kalar photolu chusi-

 rangasai digbranti chendaadu.

 mallee photolu chushadu. mallee chadivaadu. mallee mallee emi ardham kaaledu.

 sagam ardhamayi sagam kaaka ayomaya sthitilo kasepu padaka kurcheelo kuurukupooyaadu.

 tanu shavam petteni atakameeda pettaadu. yem cheyalsindi marnadu chudochani anukunnadu.

 tellaresariki pellaam biddalu digaaru.

 aa pagalanta aa pette gurinchi aalochistune vunnadu.

 nayame. shavaanni telivigaa ventane paaresaanu. etochi khaalii pettekada atakameeda vundi.

 ippudappude pellaam daanini chudakapovachhu. chuste edho oka katha alli cheppochu anukunnadu.

 aa rojununchi ee rojuvarakuu khaalii tholu pette atakameedane vundi. paareyataaniki kudaraledu.

 peparulo yippudi vaarta.

 'inka nayam tholupettetho sahaa shavaanni paaresaanu kaadu. tholupetteni tanintlo chusina kodandaramayyaki ee vaarta teliste falana rakam petteni rangasai yintlo chusanani tantam chesevade.

 telivigaa tanu aa shavaanni chekkapettelo petti pareyabatti saripoyindi. aina shavam kaallochi nadichi vellinatlu aa vuuru ela vellindi. chala chitraati chitramgaa yidanta ela jarigindi?'

 rangasai noppitho tala vachipoyela sarigga ganta aalochinchaadu.